GiliGold/VAD_KnessetCorpus huggingface dataset:
אלכס מילר: אחת המטרות שאנחנו רוצים להשיג זה שכל עובד יקבל את השכר שמגיע לו.
אלכס מילר: אני חושב שיש באפשרות האוצר לקבל החלטה שהוא שומר על אותם המפעלים ושהייצור נמצא בתוך המדינה ולא יוצא החוצה.
אלכס מילר: אם מקבלים החלטה שצריך לעשות שינוי ולעודד את העניין הזה, אז זה לא רק בעניין של הפלדה אלא בכל דבר ודבר.
אלכס מילר: האוצר יכול לקבל החלטה ולשמור על אותם אנשים שהם חלק מהצמיחה הכלכלית.
אלכס מילר: אם אתה לא מקבל את ההחלטות האלו ומזניח פה 1000 אנשים, שם 1000 אנשים, אז בסופו של דבר אתה מוצא את עצמך במצב שאתה צריך לקבל פתרונות כמו תכנית ויסקונסין שאתה לא יודע איך לצאת מהעניין הזה.
אלכס מילר: אותם אנשים שהיו אמורים להיות מועסקים באזורים מסוימים סגרו מפעלים, אין להם איפה לעבוד.
אלכס מילר: אז מתחילים להמציא כל מיני תכניות וכל מיני פרויקטים רק כדי לשמור על מצב של להגיד שיש מקומות עבודה.
אלכס מילר: בסופו של דבר האסטרטגיה הזאת לא מתקבלת לשנה הקרובה, היא מתקבלת לעשור.
אלכס מילר: דיברנו היום בבוקר על ערד.
אלכס מילר: אם חלק מהמפעלים היו נסגרים בערד העיר הזאת הייתה מתה.
אלכס מילר: זה המצב של כל עיר ועיר בפריפריה.
אלכס מילר: האוצר לא רק צריך לשבת ולהסתכל על כמה התערבו ומה זה יכול לגרום.
אלכס מילר: אנחנו פה ישבנו ואף אחד לא דיבר מילה כאשר שר השיכון הביא צו על כך שהוא רוצה לבוא ולתת ערבויות למחירים של הדירות.
אלכס מילר: אנחנו מנסים לאזן את המהלכים שעושה המדינה על-מנת לשמור על הקבלנים ועל אלה שמייצרים.
אלכס מילר: אם נגיע למצב שמסתכלים רק על הרווח ולא על מה שאנחנו רוצים לראות במדינה הזאת, אז בסופו של דבר נפסיד.
אלכס מילר: אני מציע לאוצר לעשות שיקול נוסף של מה יקרה בסופו של דבר אם לא יעשו את אותם הצעדים שמבקש התמ"ת.
חיים אורון: אני לא מציע בנושא הזה לעשות אסטרטגיה כוללת.
חיים אורון: הדיון הזה הוא בן דוד של הדיון על הבטון והבן דוד השני של הדיון על הקרטון.
חיים אורון: יש ניגוד אינטרסים מובהק.
חיים אורון: מדברים בשם הצרכן כאילו שכל פעם שהקבלנים מוכרים דירה הם החליטו לעשות 3% רווח ואם אפשר לקבל 7% הם נותנים את זה לצרכן, וכאילו שהיצרנים אם הם יעשו רווח מעבר למה שהם תכננו הם יחלקו לעובדים כבונוסים ויעלו להם את השכר.
חיים אורון: הוויכוח הוא מאוד פשוט.
חיים אורון: יש פה 3 אינטרסים שאומרים איך לחלק ביניהם את השוק ומי יקבל יותר ופחות כסף .
חיים אורון: פה יש את השאלה מה האינטרס הציבורי.
חיים אורון: משתמשים במושג שווקים כאילו שכולנו לא חיים בארץ.
חיים אורון: זה שווקים מאוד משונים.
חיים אורון: שוק הגרוטאות הוא שוק מסוים, עם מאפיינים מסוימים.
חיים אורון: הוא מתנהל ברובו במזומן.
חיים אורון: יש הרבה סיבות למה לנהל אותו בצורה כזאת.
חיים אורון: יש הרבה מאוד גורמים במשק שלא יכולים לנהל חשבון במזומן, הם רוצים חשבונית מסודרת.
חיים אורון: חלק מהבעייתיות היא בשאלה למה את הגרוטאות אוספים בדרך א' ולא מקימים מפעלים.
חיים אורון: היה הכי הגיוני בעולם שכל אחד היה מקים מפעל לאיסוף גרוטאות ופותר את הבעיה.
חיים אורון: למה הוא לא עושה את זה?
חיים אורון: כי הוא לא יודע?
חיים אורון: הוא לא עושה את זה כי יש כשלי שוק.
צחי לנדאו: הם עושים את זה.
חיים אורון: הם עושים את זה באופן חלקי.
חיים אורון: אני אוסף את הגרוטאות בקיבוץ שלי.
חיים אורון: אני לא הולך לארגן את כל השוק הזה.
חיים אורון: צריך לקבל כהנחת מוצא שיהיו כ-500,600 אלף טון גרוטאות שעומדות לרשות התעשייה הזאת.
חיים אורון: תאזנו את זה.
חיים אורון: תטילו היטל בטחה.
חיים אורון: אם יתברר שהמחירים עלו תיקחו אותו חזרה.
חיים אורון: יש מנגנון של ערובה זמנית.
חיים אורון: אם יתברר שהמחירים.
חיים אורון: עלו יחזירו את הכסף.
חיים אורון: לבטח ההחלטה היא לא של הכנסת.
חיים אורון: צריך לתת את ההחלטה בידי הרגולטור שקבענו בתחום הזה.
חיים אורון: אם הוא לא פועל בסדר יש לכם את האפשרות ללכת לבית משפט.
חיים אורון: זה לא אנחנו.
יוסי לוי: היינו צעד אחד שם.
חיים אורון: היה דוח אחד באוגוסט, דוח שני בנובמבר ועכשיו עושים דוח שלישי.
חיים אורון: לזמן יש פקטור.
חיים אורון: יש לכם כלי שמשתלט על בעיית הזמן.
חיים אורון: תטילו היטל ערובה כמו שעשיתם בקרטון.
חיים אורון: אני חושב שיש הצדקה לבוא ולהגיד שצריך למצוא את הכלים שיאפשרו למפעלים לפעול על הפער שבין 500 ל-600 אלף.
שלומי פריזט: אני לא צריך להגיד לוועדה את החשיבות של התחרות בייבוא ברזל.
שלומי פריזט: התחרות שומרת על המחירים שהמדינה משלמת.
שלומי פריזט: אני לא צריך להגיד לוועדה את החשיבות בייצוא גרוטאות כאשר פירמה יש לה גרוטאות ברזל לפנות על פי דין, או שלאדם יש מכונת כביסה שהוא צריך לפנות.
שלומי פריזט: התחרות של התורכים שומרת על המחיר שגברת כהן משלמת בשביל שיפנו לה את המכונה.
שלומי פריזט: אולי היא אפילו תקבל כסף.
שלומי פריזט: זה לא רק ויכוח אידיאולוגי.
שלומי פריזט: בשנים 2006,2007 ו-2008 - אני לא נכנס לכיס של מפעלי הפלדה - השוק הבינלאומי, אותו שוק ששומר עלי בגשר בברזל ושומר עלי במכונת כביסה, הכתיב מחירי ברזל גבוהים באופן שזה היה בלתי נתפס.
שלומי פריזט: אני שילמתי אותם.
שלומי פריזט: אדוני, גם אתה שילמת אותם.
שלומי פריזט: מדינת ישראל בנתה את 431, את 531, היא בנתה מחלפים, גשרים, אנשים קנו דירות.
שלומי פריזט: כולכם שילמתם את מחיר השוק בברזל.
שלומי פריזט: כשהיו מחירים גבוהים ביקשו לשלם את מחיר השוק.
שלומי פריזט: עכשיו כשה
שלומי פריזט: מחירים נמוכים אומרים לא לשלם את מחיר השוק.
שלומי פריזט: מה זאת אומרת יחסרו גרוטאות?
שלומי פריזט: זה תלוי כמה הוא מוכן לשלם.
שלומי פריזט: אם הוא מוכן לשלם יותר לא יחסר לו כלום.
מירי רגב: האם יש להם אישור לאסוף את הגרוטאות?
יהודה הימן: המפעלים טוענים שהם לא יכולים לעבוד בכלים שניתנים לאוספי הגרוטאות.
משה גפני: האם אני יכול לאסוף גרוטאות?
יהודה הימן: אתה לא יכול.
משה גפני: הוועדה מעוניינת שיהיה משק תחרותי, שלא נשלם יקר מתי שהמחירים גבוהים, שיהיה שוק ליבראלי.
משה גפני: הוועדה רואה בדאגה רבה את העניין של הפגיעה בעובדים.
משה גפני: יש גוף מצליח, לא צריך להרוס אותו.
משה גפני: צריך לדעת לעשות את האיזונים.
משה גפני: פסח, אתה הגוף המקצועי שיכול לעשות את זה.
משה גפני: אם תגיע למסקנות בתוך שבוע או 10 ימים ושר האוצר לא יחתום אני מבקש שתיידע אותנו.
משה גפני: יכול להיות שנבקש להזמין את שר האוצר, נבקש ממנו הסברים, נבקש שיגיד את האסטרטגיה שלו לגבי מה יהיה עם העובדים.
משה גפני: אנחנו לא מתערבים בעבודה שלך.
משה גפני: אתה צריך לבדוק את הדברים כמות שהם ולקבל החלטה מקצועית.
משה גפני: אנחנו יכולים ללכת יותר מידי קיצוני עם העובדים ואז לחטוף את המכה בחלק אחר.
משה גפני: זה התפקיד שלך.
משה גפני: אנחנו מבקשים את יידוע הוועדה אחרי שתגיע למסקנה.
משה גפני: אם זה הולך במישרין, הגעת למסקנה ושני השרים חתמו, אז הדיון יתקיים פה.
משה גפני: אם תהיה תקלה בדרך אנחנו מבקשים לדעת את זה.
משה גפני: בתי הדין הרבניים – בינוי.
משה גפני: זאת הייתה ההצעה שלי בהעברה תקציבית של משרד המשפטים לגבי הבינוי של בתי המשפט.
משה גפני: שאלתי מה עם בינוי בתי הדין הרבניים שנמצאים במצב קשה ונותנים שירות לאזרחים.
משה גפני: זה נראה במקומות מסוימים רע מאוד.
משה גפני: נאמר לי שיש תכנית של משרד האוצר ומשרד המשפטים לבינוי.
משה גפני: ביקשתי שתוך חודש יבואו ויגידו מה עם התכנית הזאת.
משה גפני: הרב בן-דהן, מה קורה עם בתי הדין הרבניים?
משה גפני: יש תכנית?
אליהו בן-דהן: יש תכנית שעדיין לא מאושרת.
אליהו בן-דהן: בית הדין היחיד שעוסקים בשינוי המבנה שלו זה בית הדין הרבני בחיפה.
אליהו בן-דהן: קיבלנו מבנה שקיים 45 שנה.
אליהו בן-דהן: הוא שימש את המדינה שנים רבות.
אליהו בן-דהן: בנק ישראל היה שם תקופה מסוימת.
אליהו בן-דהן: הוא שימש את ההוצאה לפועל.
אליהו בן-דהן: הבניין עמד ריק למעלה מ-5 שנים.
אליהו בן-דהן: הבניין נבזז, נעקר ממנו כל מה שהיה בו.
אליהו בן-דהן: במקרה נודע לנו על המבנה הזה ומינהל הדיור הממשלתי שמח שיש מישהו שמוכן לקבל אותו.
אליהו בן-דהן: סיכמנו עם האוצר על תכנית לשיפוץ המבנה הזה.
אליהו בן-דהן: מדובר בהשקעה של כ-14 מיליון שקל.
אליהו בן-דהן: בעזרת ה' עד סוף שנת התקציב הבניין יהיה מוכן ואנחנו נאכלס אותו.
אליהו בן-דהן: ישנם עוד כמה מבנים של בתי דין שנמצאים במקומות שאינם ראויים.
אליהו בן-דהן: הגשנו הצעה לאגף תקציבים.
אליהו בן-דהן: עדיין לא קיבלנו אישור.
אליהו בן-דהן: יש לפחות 2 עיריות – רחובות ואשקלון - שמוכנות מעצמן להקצות שטח בתוך שטח העירייה על-מנת לבנות בו בתי דין רבניים.
אליהו בן-דהן: הם מעוניינים שבית הדין יישאר במקומות האלה.
אליהו בן-דהן: אם האוצר יאשר את התכנית נוכל לגשת לבנייה בשטחים שהעיריות מוכנות להקצות.
ודים גודון: משרד האוצר לא צריך לאשר תקציבים לבינוי בתי הדין.
ודים גודון: בתקציב ששר המשפטים אחראי עליו יש תקציב מעבר ל-2 מיליארד שקל.
ודים גודון: אפשר להסב תקציבים בהתאם לסדרי העדיפויות של משרד המשפטים.
ודים גודון: התחלנו דיונים תקציביים עם כל הגופים ועם בתי הדין הרבניים בפרט.
ודים גודון: בתי הדין הרבניים הציגו את התכנית לבינוי שכוללת את רוב בתי הדין.
אליהו בן-דהן: בתי הדין הבעייתיים.
ודים גודון: ההצעה הזאת תיבחן במסגרת סדרי העדיפויות של שר המשפטים ובמסגרת סגירת התקציב לשנת 2011 ו-2012
משה גפני: כשהייתה הבקשה שלכם ושל משרד המשפטים לאשר העברה תקציבית שאלתי אם יש תכנית מאושרת.
משה גפני: לא דיברתי על כסף.
ודים גודון: כדי לאשר את התכנית צריך להעמיד מקורות.
משה גפני: אני לא מדבר על מקורות.
משה גפני: האם יש תכנית שלפי דעת משרד המשפטים ומשרד האוצר התכנית היא תכנית שצריכה ללכת ליישום ברגע שיהיה תקציב?
ודים גודון: מבחינת משרד האוצר אין שום תכנית מאושרת.
ודים גודון: אם זאת תכנית של בתי הדין הרבניים היא כנראה מאושרת במסגרת משרד המשפטים.
משה גפני: כל עוד אני לא מקבל תכנית אני לא מאשר העברות תקציביות של משרד המשפטים.
משה גפני: אי אפשר לשקר אותי בישיבת הוועדה.
משה גפני: אמרו לי שבתוך חודש תהיה תכנית.
משה גפני: שאלתי אם משרד האוצר ומשרד המשפטים יודעים מה הם הולכים לעשות ב-10 שנים, ב-200 שנה, מתי שיהיה כסף.
משה גפני: שאלתי אם הם יודעים איזה מבנה צריך לשקם, איזה מבנה צריך לשפץ, איזה מבנה צריך לקנות, איזה מבנה צריך לבנות.
משה גפני: אפשר לשקר אותי פעם אחת, לא פעמיים.
ודים גודון: לא שיקרנו.
ודים גודון: הייתה הטעייה של הוועדה לגבי הסכומים.
משה גפני: זאת הייתה טעות שתיקנו אותה בכתב.
משה גפני: לא זאת הייתה השאלה שלי.
משה גפני: נאמר לי שמאוד חשוב שבתי הדין הרבניים.
משה גפני: יהיו במשרד המשפטים.
משה גפני: אני התנגדתי לזה.
משה גפני: אני אמרתי שתהיה התנגשות בין משרד המשפטים לבתי הדין הרבניים.
משה גפני: אמרו לי שאני טועה, כי מצבם של בתי הדין הרבניים הוא מצב פיזי קשה וזה יוצר אנטגוניזם של הציבור.
משה גפני: כאשר הציבור, שהוא לרוב לא דתי, מגיע ורואה מבנה כזה עלוב מתברר לו שמה שאני יודע גם הוא יודע.
משה גפני: הוא לא מבין שהחילוניים לא בסדר כי הם נותנים לבתי המשפט ולא לבתי הדין הרבניים.
משה גפני: ביקשתי תכנית.
משה גפני: אמרו לי שתוך חודש תהיה תכנית.
משה גפני: עיכבתי את העברה התקציבית.
משה גפני: בא אלי שר המשפטים ואמר לי שאני אשחרר את העברה הזאת בגלל שיש צורך חיוני.
משה גפני: מאז עברו חודשיים, חודשיים וחצי, שלושה חודשים.
משה גפני: אני רוצה תכנית על מנת לדעת מה לפי דעת משרד המשפטים ומשרד האוצר צריך ב-10 שנים, לא לקבוע מתי מממנים את זה.
משה גפני: ברגע שתהיה תכנית אני יכול לבוא ולדבר עם שר המשפטים, עם שר האוצר שיתנו מימון.
משה גפני: כל עוד אני לא מקבל תכנית בינוי לבתי הדין הרבניים אני לא אעביר העברות תקציביות של משרד המשפטים.
משה גפני: שינויים בתקציב לשנת 2010.
ציון פיניאן: אני מבקש למשוך את הרוויזיה לגבי משרד החקלאות כיוון שנקבעה ישיבה עם הדייגים בטבריה.
משה גפני: מתי הישיבה?
ציון פיניאן: הישיבה תהיה ב-26 לחודש בשעה 17:30.
משה גפני: אנחנו מסירים את הרוויזיה.
ציון פיניאן: בנושא ועדת התובענות של משרד הביטחון אני מוריד את ההסתייגות.
משה גפני: פנייה 102,104.
דב בארי: הפנייה נועדה להעברת 12 מיליון שקל למינהלת השירות האזרחי - לאומי לצורך תשלומים למתנדבים במסגרת השירות האזרחי.
משה גפני: ה צ ב ע ה בעד – פה אחד אושר פנייה 103.
משה גפני: ה צ ב ע ה בעד – פה אחד אושר פניות 105,106
יאיר אדר: הפניה נועדה לתגבר את התקציבים הרגילים של המשרד לביטחון פנים בסך של 32 מיליון שקל.
יאיר אדר: כמו כן הפנייה מבצעת שינויים בתקציב הרגיל ובתקציב הפיתוח של המשרד.
משה גפני: הפרויקט הזה איננו כולל את היישובים החרדיים.
משה גפני: אני מבקש לאשר את הפנייה הזאת.
משה גפני: נקבעה לי פגישה עם מנכ"ל המשרד לביטחון פנים לגבי הנושא הזה.
משה גפני: זה לא מתאים ליישובים החרדיים.
משה גפני: אמנם ברשימה מופיעה ביתר עילית, אבל היא לא כלולה.
משה גפני: ה צ ב ע ה בעד – פה אחד אושר פניות 110,111
חנוך בראש: מדובר בתוספת של 2 מיליון שקל לתקציב משרד הפנים עבור מימון הוצאות משפטיות, תוספת של מיליון שקל עבור המכללה לכבאות ותוספת של 3 וחצי תקנים עבור בני מיעוטים בהתאם לנוהל נציבות שירות המדינה.
חנוך בראש: נציבות שירות המדינה דורשת מהמשרדים לעמוד על אחוז מסוים מהעובדים שיהיו בני מיעוטים.
חנוך בראש: לצורך כך אנחנו אמורים לקבל תקנים.
משה גפני: מה הם יעשו?
חנוך בראש: אנחנו מאיישים עובדים בני מיעוטים ואחר כך מקבלים תקנים שמכסים את האיוש.
משה גפני: מה הם עושים?
חנוך בראש: משתלבים בתוך התפקידים.
משה גפני: יש חרדים בשירותי הכבאות?
חנוך בראש: אין לי מושג.
משה גפני: ה צ ב ע ה בעד – פה אחד אושר פנייה 114
מאיר גב: כחלק מהפעילות שעושה רשות המסים בשיתוף עם משטרת ישראל למלחמה בפשע המאורגן הוחלט להקים יחידה מיוחדת ברשות המסים בנושא הזה.
מאיר גב: אחד המושאים שהיינו צריכים לטפל בהם בדרך זה ביטוח לעובדים שיעסקו בפעילות מול ארגוני הפשע.
מאיר גב: אנחנו מתקצבים להם ביטוח.
משה גפני: אני חשבתי שזה הפרמיות שנותנים לעובדי רשות המסים עבור מי שגובים ממנו יותר כסף.
מאיר גב: קראתי על זה בעיתון.
משה גפני: אני יודע שהייתה היום ישיבה עם מנהל רשות המסים.
משה גפני: אני מתכוון לקיים על זה דיון בוועדה.
משה גפני: ה צ ב ע ה בעד – פה אחד אושר פניות 115,116
מאיר גב: אנחנו עושים פנייה מסעיף 08 במשרד המשפטים לסעיף 04 במשרד לענייני גמלאים.
מאיר גב: מעבירים את היחידה לרישום ותיעוד זכויות היהודים יוצאי ארצות ערב ואיראן בהתאם להחלטת ממשלה מאוקטובר שנה שעברה.
משה גפני: זה יורד ממשרד המשפטים?
מאיר גב: כן.
משה גפני: ה צ ב ע ה בעד – פה אחד אושר פניות 119-121
עופר מרגלית: הפנייה נועדה לתגבור המינהל האזרחי בסך של 18.2 מיליון שקל לשיפור תהליכי הבנייה באזור יהודה ושומרון.
אורי אריאל: איזו בנייה יש ביהודה ושומרון?
משה גפני: מדובר בפקחים על הקפאת הבנייה?
עופר מרגלית: 15 עובדים אושרו כבר ב-2009.
עופר מרגלית: זה לא נכנס לתקציב.
עופר מרגלית: השנה יש אישור נוסף.
עופר מרגלית: הם מועסקים 4 חודשים ולא מקבלים שכר.
משה גפני: מה התפקיד שלהם?
עופר מרגלית: יש 3 עובדים.
עופר מרגלית: אחד מודד, שני עובד מינהל מקרקעי ישראל, שלישי עובד תכנון והתיישבות.
עופר מרגלית: יש עוד 12 עובדים ביחידת הפיקוח.
עופר מרגלית: העבודה ביחידת הפיקוח היא לא רק פיקוח בהקפאת הבנייה.
עופר מרגלית: זה אחד מהתפקידים שלהם.
עופר מרגלית: הם עובדים בפיקוח קו כחול, הם מתעסקים בפיקוח על גניבות מים, בפסולת לא חוקית, במחצבות לא חוקיות.
עופר מרגלית: התקציב הזה הוא על מנת לעזור להם לאכוף את הסדר.
אורי אריאל: אתם לא חייבים להצטרף לשפה של שר הביטחון ולהגיד שזה שיפור הבנייה.
אורי אריאל: למה לכם להיראות מגוחכים?
אורי אריאל: העובדות מדברות בעד עצמן.
אורי אריאל: מדובר על הגברת הפיקוח נגד הבנייה, לא שיפור הבנייה.
אורי אריאל: תהיו ישרים.
עופר מרגלית: בין השאר.
אורי אריאל: אני מציע לכם להגיד את העובדות.
אורי אריאל: אנשים פה ישפטו אם זה שיפור או לא שיפור.
אורי אריאל: אני בוחר להבין שזה לא שיפור.
אורי אריאל: אתה אמרת שזה אושר כבר ב-2009.
אורי אריאל: האם אתה יכול להגיד לנו מי אישר את זה?
עופר מרגלית: ועדת הכספים אישרה 15, לא את כל הכמות.
עופר מרגלית: יש 15 ו- 29 עתידיים.
אורי אריאל: מתי זה אושר?
עופר מרגלית: אני חושב שלקראת סוף שנת 2009.
אורי אריאל: לפי דעתי זה לא אושר.
אורי אריאל: ככה נדמה לי.
אורי אריאל: אני מבקש לבדוק ולתת לנו תשובה בהקדם.
מאיר בינג: 15 תקנים אושרו בוודאות.
אורי אריאל: תעביר לנו את מועד האישור.
אורי אריאל: אני מציע שתגידו שחלק אושר וחלק לא אושר.
אורי אריאל: גם אם זה חלק קטן תגידו לנו.
מאיר בינג: מדובר ב-44 תקנים.
מאיר בינג: 15 אושרו, 29 לא אושרו.
אורי אריאל: שליש אושר, שני שליש לא אושרו.
אורי אריאל: כדאי להגיד את זה בשפה ברורה.
אורי אריאל: המציאות היא ששר הביטחון וראש הממשלה שהוסמכו על ידי הקבינט לאשר מבני ציבור לא מאשרים מקוואות, בתי כנסת, בתי מדרש, בתים פרטיים, מבני ציבור.
אורי אריאל: הם לא מאשרים שום דבר.
אורי אריאל: הדבר הזה בלתי מתקבל על הדעת.
אורי אריאל: זה שהם צריכים עוד פקחים כדי לעשות את הדברים הרעים האלה זה לא דבר שראוי לאישור.
משה גפני: זה לא רק דברים רעים.
אורי אריאל: שמעתי שהם מפקחים על המים, על המחצבות.
אורי אריאל: לא היה, לא נברא ואפילו לא משל.
אורי אריאל: כשיש מבצע בהר חברון, אז מגייסים כמה מהמפקחים ואומרים להם לעצור.
אורי אריאל: אין שום דבר שיטתי בדברים האלה.
אורי אריאל: כל הפקחים האלה נלקחים כדי שלא יבנו.
אורי אריאל: איפה לא יבנו?
אורי אריאל: במגזר היהודי.
אורי אריאל: במגזר הערבי ביהודה ושומרון הבנייה משתוללת.
אורי אריאל: האם אפשר לקבל דוח מטעם משרד הביטחון שמראה כמה בתים ערביים בנויים לא לפי החוק, כמה עצרו, נגד כמה הוגשו תביעות, כמה נהרסו?
אורי אריאל: האם קרה משהו מיוחד שפתאום צריך תוספת של פקחים?
אורי אורבך: אני מבין שיש החלטת ממשלה על הקפאת בנייה.
אורי אורבך: לבקש תוספת לשיפור הבנייה זה משהו שסותר את החלטת הממשלה.
אורי אורבך: למה הממשלה צריכה לשפר בנייה כשהיא עצמה החליטה שאין בנייה?
אורי אריאל: האם זה נכון שהחתונה עם הפקחים שנלקחו היא עד סוף שנת 2011?
אורי אריאל: עד מתי חותמים איתם חוזה?
מאיר בינג: אני לא יודע להגיד לך על החתימה של החוזה.
מאיר בינג: התוספת היא תוספת לפרק זמן קצוב של שנה וחצי או שנתיים.
אורי אריאל: ההקפאה לפי החלטת הקבינט היא עד סוף ספטמבר.
מאיר בינג: לא ניתן לגייס כוח אדם בפרק זמן קצוב.
מאיר בינג: הצורך באנשים שיעבדו בפיקוח קיים כל הזמן במגוון נושאים וגם בנושא הזה.
משה גפני: אנחנו לא מצביעים על זה.
משה גפני: פנייה 122.
מאיר גב: מדובר בחצי מיליון שקל תקצוב לקידום תכנית לנוער בסיכון ברחבי הארץ.
מאיר גב: התכנית קיימת לעבודה עם נוער בסיכון.
מאיר גב: החלוקה ברחבי הארץ נעשית לפי שיקול דעת משרד החינוך.
משה גפני: למי זה מיועד?
מאיר גב: למי זה נועד ספציפית אני לא יודע.
משה גפני: זה פרויקט מסוים?
מאיר גב: הפרויקט קיים.
מאיר גב: התגבור נעשה בעקבות בקשה לכסף קואליציוני.
משה גפני: זה חצי מיליון שקל של "ישראל ביתנו" מכסף קואליציוני.
משה גפני: ה צ ב ע ה בעד – פה אחד אושר פנייה 123
רועי כפיר: מדובר בציוד לאגף יולדות בבית חולים פורייה.
רועי כפיר: מדובר ב-2 יחידות של מערכת הרדמה ו-6 יחידות של מערכות למוניטורים עובריים.
משה גפני: ה צ ב ע ה בעד – פה אחד אושר פניות 125,126
יעקב ברקאי: הפנייה נועדה לתגבר את תקציב ישיבות ההסדר.
משה גפני: 6 מיליון 400.
יעקב ברקאי: כן.
אורי אריאל: היה סיכום שהכסף יעבור בינואר 2010, לא בסוף שנה שעברה.
אורי אריאל: 10.
אורי אריאל: אני מבקש לעשות מאמץ לעמוד בסיכומים.
משה גפני: מי בעד אישור הפניות, ירים את ידו?
משה גפני: ה צ ב ע ה בעד – פה אחד אושר פנייה 127
מאיר גב: הפנייה היא פנייה פנימית של רשות האוכלוסין שמתקצבת ועדת השגה נוספת לענייני זרים בענייני ירושלים.
מאיר גב: התקצוב נעשה מתוך תקציב פנימי של רשות ההגירה בסך של מיליון וחצי שקלים.
משה גפני: מי בעד הפנייה, ירים את ידו?
משה גפני: ה צ ב ע ה בעד – פה אחד אושר פניות 129,130
מאיר בינג: הפנייה נועדה לתגבר את תקציב שירות בתי הסוהר בסך של 220 מיליון שקל עבור תשלום לחברת א.ל.א ניהול והפעלה בע"מ.
משה גפני: חברת הכנסת שלי יחימוביץ וחבר הכנסת דוד אזולאי ביקשו לדעת על ההסכם שנעשה עם החברות שבנו את בתי הכלא.
משה גפני: האם את יודעת על הפנייה של חברי כנסת?
גלי מאיר: ההסכם נמצא כאן, אין לנו בעיה להעביר לכם אותו.
גלי מאיר: מדובר בהסכם שנחתם בעקבות פסק הדין שביטל את החוק ולא איפשר לנו להמשיך בהפעלת בית הסוהר על ידי זכיין פרטי.
גלי מאיר: בהתאם להסכם אנחנו מתכוונים לבצע העברה מסודרת של בית הסוהר ביום ראשון.
גלי מאיר: אם הדיון בבקשה הזאת יידחה יהיו לזה משמעויות לשני הצדדים.
גלי מאיר: גם מבחינתנו יש לכך עלויות.
משה גפני: תעבירו למנהל הוועדה את ההסכם.
גלי מאיר: אנחנו יכולים להשאיר פרטים אישיים שלנו במידה ותהיה שאלה.
משה גפני: אני אאשר את הפנייה.
משה גפני: אני אבקש רוויזיה עבור חברת הכנסת שלי יחימוביץ וחבר הכנסת דוד אזולאי.
משה גפני: ה צ ב ע ה בעד – פה אחד אושר אני מגיש רוויזיה.
גלי מאיר: יש חשיבות להסרה של הרוויזיה הזאת עד יום ראשון.
משה גפני: מנהל הוועדה יהיה בקשר עם חברת הכנסת יחימוביץ.
משה גפני: אם הבעיה תיפתר אני אסיר את הרוויזיה וההחלטה תהיה מאושרת.
משה גפני: זה יכול להיות היום אחר הצהריים, מחר בבוקר.
משה גפני: זה יכול להיות בכל שעה.
משה גפני: לא צריך את כינוס ועדה.
משה גפני: הבקשה האחרונה זאת הודעה 16002 - הוצאות חירום אזרחיות.
עופר מרגלית: מדובר ב-75% עודפים מחויבים שעוברים משנת 2009 לשנת 2010.
עופר מרגלית: העודפים האלה הם בעיקר למרכיבי ביטחון.
עופר מרגלית: זה אומר מקלוט, שיפור מערכת צפירה.
עופר מרגלית: אלה דברים שנשארו בתקציב ומועברים.
משה גפני: מי בעד, ירים את ידו?
משה גפני: דיון מהיר בנושא טיפול נקודתי בעיר בנצרת עילית.
אורי אריאל: נצרת עילית, שהיא עיר המחוז של הגליל, היא עיר יחסית מודרנית שהחלה את דרכה בעקבות הרצון של ראש הממשלה דאז, בן גוריון, ואחרים לפזר את האוכלוסייה בכל רחבי הארץ, לא רק בין גדרה לחדרה.
אורי אריאל: זה דבר שהוא בהסכמה לאומית.
אורי אריאל: כולם תמכו אז וגם תומכים היום.
אורי אריאל: השאלה היא איך מבצעים את זה בפועל ולא נשארים עם הסיסמא הריקה.
אורי אריאל: העיר בשנות ה-90 קפצה מדרגה בכמות האוכלוסייה בעקבות הגעת העלייה מרוסיה.
אורי אריאל: העלייה מאוד איכותית.
אורי אריאל: כמו כל עלייה היא עלייה קשה, כי אנשים שעוזבים את ארץ מולדתם, את העבודה וצריכים ליצור מהתחלה זה דבר קשה.
אורי אריאל: יש בעיר נצרת עילית הרבה אור אבל גם צללים.
אורי אריאל: צריך לטפל בבעיות כדי להמשיך את התנופה של נצרת עילית.
אורי אריאל: הייתי מספר פעמים אצל ראש העיר ובעיר.
אורי אריאל: ביקרתי עם ח"כים, עם אנשי האוצר.
אורי אריאל: יש רצון מאוד גדול של ראש העיר לקדם את הדברים ולעשות שיתופי פעולה רחבים עם כל מי שרוצה לעזור בכנסת, בממשלה ולעזור בגופים חוץ ממשלתיים.
אורי אריאל: השאלה אם להעביר את זה לפסים מעשיים שיוכלו לדרבן את העיר הזאת קדימה.
אורי אריאל: אני רואה 3 מעגלים.
אורי אריאל: יש ציר אחד שהוא מיידי והייתי מגדיר אותו עד פתיחת שנת הלימודים.
אורי אריאל: זמן המעבר הוא בקיץ בהתאם לתחילת שנת הלימודים כי צריך לרשום את הילדים לגנים, לבתי הספר.
אורי אריאל: זה טווח מידי.
אורי אריאל: הדבר השני זה טווח של שנה.
אורי אריאל: אחרי זה יש דברים של שנים, כגון העברת בית הספר הטכני של חיל האוויר מחיפה לנצרת עילית.
אורי אריאל: פיתוחה של נצרת עילית זה פיתוחו של הגליל כולו.
אורי אריאל: מי שירצה יבדוק את תכנית הכבישים ואת מסילות הרכבת כי זה גורם מאוד מעודד.
אורי אריאל: אלה דברים לטווח ארוך.
אורי אריאל: בטווח המיידי אנחנו מנסים, בתיאום מלא עם ראש העיר, לעזור במספר פרויקטים, כמו בהעברת גרעין של כ-30 משפחות צעירות שיעברו לנצרת, הקמת מכינה צבאית, הקמת ישיבת הסדר.
אורי אריאל: דובר על סיוע של כמה מיליוני שקלים.
אורי אריאל: אנחנו בקשר עם האוצר בעניין הזה.
אורי אריאל: אין לנו סיכומים.
אורי אריאל: ההתרשמות שלי היא שיש רצון טוב ויש יכולות לבחון כל דבר לגופו ולראות מה אפשר לעשות בתקציבי המשרדים ומה צריך תוספת.
אורי אריאל: יש מטרה משותפת ורצון טוב שצריך להפוך לעבודה.
אורי אריאל: סעיף שני שהוא לטווח הבינוני זה פיתוח ובינוי של הר יונה ג'.
אורי אריאל: הר יונה ג' זה הר בנצרת עילית שהושקעו בו בעבר כ-150 מיליון שקל בתשתיות.
אורי אריאל: מדובר בסדר גודל של 3100 יחידות דיור.
אורי אריאל: השאלה איך מעבירים אותו לשיווק ואיכלוס.
אורי אריאל: המפתח הוא - אני חושב שזה מקובל גם על מינהל מקרקעי ישראל וגם על משרד האוצר - שצריך ללכת לאיזו שהיא תכנית שתוזיל את העלויות.
אורי אריאל: אפשר לסבסד דרך תשתיות ראשיות, אפשר לסבסד דרך תשתיות בתוך האתר.
אורי אריאל: במגרשים זה לא מקובל.
אורי אריאל: יש דרכים שונות לסבסד כשרוצים.
אורי אריאל: אם נצליח להגיע לתכנית שמסבסדת נוכל למצוא גם למי לשווק.
אורי אריאל: זה שינוי מאוד גדול אם נצליח בשנים הקרובות להביא למצב שהר יונה ג' יתאכלס.
אורי אריאל: זה סדר גודל משמעותי.
אורי אריאל: המצב של נצרת עילית הולך ומסתבך בגלל כניסה של יותר ויותר תושבים מנצרת תחתית.
אורי אריאל: אין שאלה ואין ויכוח שכל אחד יכול לגור איפה שהוא רוצה.
אורי אריאל: לא צריך את האישור שלי.
אורי אריאל: זאת המציאות.
אורי אריאל: מוסכם על נצרת תחתית וגם על נצרת עילית שיש יתרון שכל אחד יגור בסביבתו הטבעית.
אורי אריאל: כדי לפתור את העניין הזה יש חשיבות מיוחדת לשווק קרקעות לבינוי בנצרת תחתית.
אורי אריאל: אם הדבר לא ייעשה בקצב משביע רצון האנשים יחפשו מקומות אחרים.
אורי אריאל: זה יכול להיות בעפולה, בדבורייה, זה יכול להיות בנצרת עילית.
אורי אריאל: אנחנו מבקשים לשווק בהקדם כמות משמעותית.
אורי אריאל: אני לא יודע להגיד מספרים, אבל זה צריך להיות סדר גודל של 600,700 יחידות דיור שיקלו על העומסים.
אורי אריאל: אני מצפה מהוועדה שתמשיך ותעקוב.
אורי אריאל: המעקב הקרוב צריך להיות בטווח של חודשיים, זאת אומרת לפני פתיחת שנת הלימודים.
אמנון כהן: האם היישוב הוגדר על ידי הממשלה כטיפול נקודתי?
ציון פיניאן: הוא לא הוגדר כטיפול נקודתי.
ציון פיניאן: זאת הדרישה שלנו.
אורי אריאל: היה צורך במקרים כמו לוד, עכו ומקומות אחרים שייעשה טיפול נקודתי.
אורי אריאל: ברוב המקרים זה עזר מאוד.
אורי אריאל: זה משהו מרוכז שנותן דחיפה.
אורי אריאל: ממנו העיר צריכה למצוא את דרכיה להתנהל.
אורי אריאל: צריך לעשות את זה לנצרת עילית.
אורי אריאל: אנחנו היינו בקשר עם מנכ"ל רה"מ שאמר שעקרונית הוא מוכן לבחון.
אורי אריאל: הוא הפנה אותנו לגברת מיכל פרנק שמנהלת את אגף תיאום מעקב ובקרה על-מנת להכין תכנית.
אורי אריאל: ישבנו איתה פעם אחת.
אורי אריאל: אנחנו אמורים לשבת איתה עוד כמה שבועות.
אורי אריאל: אנחנו נעשה את זה בתיאום עם העירייה, עם האוצר ועם משרדי הממשלה הנוגעים בדבר.
אורי אריאל: אני חושב שחשוב שהוועדה תחליט שיש טיפול נקודתי, כדי לתת את הדחיפה לנצרת עילית.
אורי אריאל: אחרי זה נצרת עילית תצטרך להסתדר כמו כל יישוב אחר בארץ.
מירי רגב: תודה שהקדשתם זמן לקיום דיון בנושא בירת הגליל.
מירי רגב: כשבן גוריון החליט על הקמת נצרת עילית החזון שלו היה שתהיה עיר יהודית ליד העיר נצרת.
מירי רגב: נוצר מצב שאנחנו הולכים ומאבדים את העיר היהודית הזאת.
מירי רגב: גם מבחינה דמוגרפית אנחנו רואים שיותר ויותר יהודים עוזבים את העיר.
מירי רגב: העיר הזאת נשארת עם יותר ויתר קשישים, עם יותר ויותר אמהות חד הוריות.
מירי רגב: המצב של נצרת עילית מחייב טיפול נקודתי בכל התחומים.
מירי רגב: חבר הכנסת אורי אריאל העלה פה כמה נושאים.
מירי רגב: אני לא הייתי הולכת לפי הסדר הזה.
מירי רגב: אני אשמח אם יהיו מכינות צבאיות, ישיבות הסדר וישיבות תיכוניות, אבל זה לא הכל.
מירי רגב: צריך לעשות את המינון הנכון לגבי בית הספר הטכני, האיכלוס של שכונת הר יונה ג' באוכלוסייה צעירה וחזקה, הטבות המס והמענקים להיי-טק ולתעשייה.
מירי רגב: צריך לשלב בין כל התחומים האלה על מנת להפוך את נצרת עילית לעיר משגשת ופורחת כבירת הגליל.
מירי רגב: אם נמשיך לפעול כמו שפעלנו עד עכשיו אנחנו נאבד את העיר.
מירי רגב: ראובן, אתה ביקרת איתנו בעיר נצרת עילית וראית יחד איתנו את הבעיות בעיר.
מירי רגב: רצון טוב זאת התחלה טובה, אבל צריכה להיות המלצה שלכם לשר האוצר ולמשרדי הממשלה שאנחנו הולכים לטיפול נקודתי של כל המשרדים, שאנחנו שמים סדרי עדיפויות.
מירי רגב: כולנו יודעים שאנחנו נמצאים בבעיית תקציב.
מירי רגב: בואו נשים סדרי עדיפויות ונפרוס את התכנית הזאת ל-5 שנים.
מירי רגב: בואו נראה מה אנחנו משקיעים כממשלה בכל שנה בעיר על מנת להפוך אותה למה שהגדרנו את העיר הזאת כבירת הגליל.